जिआओदोंग इंटरनेशनल एयरपोर्ट के रूफिंग प्रोजेक्ट मैनेजर काई वांग के मुताबिक, “छत को बनाने के लिए 16 हजार 368 पैनल को वेल्डिंग करके जोड़ा गया है। छत को 40 लाख से ज्यादा स्क्रू से कसा गया है। छत 60 मीटर प्रति सेकंड की रफ्तार से चलने वाली हवा को भी आसानी से झेल सकती है।’ सामान्य रूप से छत को एल्युमीनियम, मैग्नीशियम और मैगनीज की मिश्रित धातु से बनाया जाता है लेकिन स्टील की छत इससे कहीं ज्यादा मजबूत होती है। एयरपोर्ट को अगले साल से चालू कर दिया जाएगा। यहां पर 2025 तक 3 करोड़ 50 लाख यात्री और 5 लाख टन कार्गो आने की संभावना है।